ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010775
ขอให้แก้ไขปัญหาเหตุเดือดร้อนรำคาญจากการเลี้ยงแมวของเพื่อนบ้าน บริเวณ (ไม่ทราบบ้านเลขที่) ซอยจรัญสนิทวงศ์ 71 แยก15 แขวงบางพลัด เขตบางพลัด กรุงเทพมหานคร จุดสังเกต เข้ามาภายในซอยจรัญสนิทวงศ์ 71 แยก 15 ระยะทางประมาณ 100 เมตร จะพบบ้านฯ ลักษณะเป็นบ้าน 2 ชั้น เป็นบ้านไม้ทั้งหลัง หลังคาบ้านเป็นหลังคาสังกะสี  ซึ่งจะอยู่ในซอยด้านข้างกับร้านจำหน่ายข้าวแกง (ไม่ทราบชื่อร้าน) เนื่องจากผู้ร้องแจ้งว่าบริเวณบ้านหลังดังกล่าวจะมีการเลี้ยงแมว เป็นจำนวนมาก ประมาณ 20 ตัว โดยผู้ที่เลี้ยงแมวเป็นบุคคลเพศชาย (ทราบชื่อเล่น) มีการเลี้ยงแมวแบบปล่อย ไม่มีการจำกัดพื้นที่ให้อยู่ภายในบริเวณบ้าน ทำให้แมวออกไปสร้างความเดือดร้อนให้แก่ประชาชนโดยรอบของพื้นที่ฯ อาทิ มีการขับถ่ายมูล บริเวณหน้าบ้านหรือเข้าไปในบ้านของผู้อื่น ส่งกลิ่นเหม็นรบกวน และทำให้ทรัพย์สินของใช้ภายในบ้านเกิดความเสียหาย ส่งผลให้ผู้ร้องและประชาชนในพื้นที่ใกล้เคียงได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 3-4 ปีแล้ว เบื้องต้นผู้ร้องและประชาชนในพื้นที่ฯ ได้เข้าไปเจรจากับเจ้าของแมวแล้ว แต่ยังคงได้รับความเดือดร้อนอยู่เช่นเดิม พบว่ายังไม่มีการแก้ไขปัญหาแต่อย่างใด จึงประสงค์ให้หน่วยงานที่เกี่ยวข้องเข้ามาแก้ไขปัญหาฯ เพื่อบรรเทาความเดือดร้อนให้แก่ผู้ร้องและประชาชนต่อไป (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata